அனைவரின் எதிர்பார்ப்புக்கு மாறாக விராட் கோலி, தைரியமாக புஜாராவை உட்கார வைத்து ராகுலை அவருக்குப் பதில் தேர்வு செய்துள்ளார். அதே போல் இந்திய தொடக்க வீச்சாளர்களில் இஷாந்த் சர்மா நன்றாக வீச உமேஷ் யாதவ் சொதப்பினார் இதனையடுத்து 7வது ஓவரிலேயே அஸ்வினைக் கொண்டு வந்தார். பிறகு ஜோ ரூட் அருமையாக ஆடி 80 ரன்களில் சதத்தை நோக்கிச் சென்று கொண்டிருக்கையில் அருமையாக விராட் கோலி அவரை ரன் அவுட் செய்து ஆக்ரோஷம் காட்டினார். ஜோ ரூட்டின் 11வது தொடர் அரைசதம். மீண்டும் சதமாக மாற்ற முடியவில்லை.